पणजीः इप्फींत 'फाल्यांचीं 75 सृजनशील व्यक्तीमत्वां' कार्यावळीचो वांटो म्हूण सुरू केल्ल्या '53 वरांचें आव्हान' उपक्रमांतल्या जैतिवंतांची शॉर्टस् टीव्हीचे सीईओ कार्टर पिल्चर हांणी बिरेस्तारा घोशणा केली. ह्या उपक्रमा खातीर वेंचिल्ले 'भारत@100' हे संकल्पने खालचे पांच चित्रपट आयतारा 27 नोव्हेंबराक रातच्या 9 वरांचेर शॉर्टस् टीव्हीचेर दाखयतले, अशी म्हायती तांणी दिली.
 एका हजारा परस अदीक अर्जदारां मदल्यान 75 सृजनशील व्यक्तींक दरेकी 15 जाणांचो पांच पंगडांनी आस्पाव केल्लो. तातूंतल्या दरेकल्यान फक्त 53 वरांनी 'भारत@100' हे संकल्पने खाला एक लघुपट तयार केल्लो. इफ्फींतलो हो उपक्रम राष्ट्रींत चित्रपट उदरगत म्हामंडळान शॉर्टस् टीव्गीच्या आदारान चालीक लायिल्लो.
 पिल्चर हांणी सृजनशील व्यक्तीमत्वांचें कवतूक केलें. फाटल्या पांच दिसांनी जें घडलें तें भारतांतल्या पुराय चित्रपट उद्देगा खातीर खूब म्हत्वाचें आसा. 2047 तलो भारत पळोवच्या आव्हानाचो पांच पंगडांनी वेगवेगळे पद्दतीन कसो अर्थ लायला, हें तांणी ह्या वेळार सांगलें. सगळेच चित्रपट उत्कृश्ट जाल्यात. '53 वरांचें आव्हान' उपक्रमाचे संकल्पनेचें सगळें स्रय पिल्चर हांणी केंद्रीय म्हायती आनी प्रसारण मंत्री अनुराग सिंह ठाकूर हांकां दिलें. ही पुराय संकल्पना तांचीच आशिल्ली, अशें तांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 